ດາວໂຫຼດ App CRI-FM93 ລະບົບ IOS
ດາວໂຫຼດ App CRI-FM93 ລະບົບ Android
ວັນທີ15ມີນານີ້ຕາມເວລາທ້ອງຖິ່ນ, ທ່ານ ເຊີນຊີ້ວ ຜູ້ຕາງໜ້າຖາວອນປະເທດຈີນປະຈຳ ອົງການສະຫະປະຊາຊາດທີ່ສຳນັກງານເຊີແນວປະເທດສະວິດສ ໄດ້ບັນຍາຍເຈດຈຳນົງດ້ານສິດທິມະນຸດຂອງຈີນຢ່າງຮອບດ້ານໃນກອງປະຊຸມຄັ້ງທີ49ຂອງສະພາສິດທິມະນຸດອົງການສະຫະປະຊາຊາດພາຍໃຕ້ຫົວຂໍ້“ຊຸກຍູ້ແລະປ້ອງກັນສິດທິມະນຸດຂອງໝົດທຸກຄົນ”,ພ້ອມທັງອະທິບາຍຄວາມໝາຍສຳຄັນແຫ່ງການພັດທະນາທົ່ວໂລກ.
ທ່ານເຊີນຊີ້ວກ່າວວ່າ: ປະຊາຊົນມີຊີວິດການເປັນຢູ່ທີ່ຜາສຸກເປັນສິດທິມະນຸດໃຫຍ່ກວ່າໝູ່, ບັນດາປະເທດຄວນຍຶດໝັ້ນຖືປະຊາຊົນເປັນໃຈກາງ,ອີງຕາມສະພາບແຫ່ງຊາດແລະຄວາມ ຮຽກຮ້ອງຕ້ອງການຂອງປະຊາຊົນ, ເພີ່ມຕື່ມສິດດ້ານເສດຖະກິດ,ການເມືອງ,ສັງຄົມ,ວັດທະນະທຳແລະສິ່ງແວດລ້ອມຂອງປະຊາຊົນທົ່ວປະເທດຢ່າງປະສານສົມທົບກັນ,ຊຸກຍູ້ການພັດທະນາຮອບດ້ານຂອງມະນຸດ,ເພີ່ມທະວີຄວາມຮູ້ສຶກທີ່ໄດ້ຮັບ,ໄດ້ຄວາມຜາສຸກແລະຮູ້ສຶກປອດໄພຂອງປະຊາຊົນຢ່າງບໍ່ຢຸດຢັ້ງ.ສິດທິມະນຸດຂອງປະຊາຊົນບໍ່ຄວນພົ້ນອອກຈາກເງື່ອນໄຂດ້ານສັງຄົມ,ການເມືອງ,ຄວາມເປັນມູນເຊື້ອດ້ານປະຫວັດສາດແລະວັດທະນະທຳຂອງປະເທດຕ່າງໆ. ການພັດທະນາແມ່ນພື້ນຖານທີ່ໃຫ້ປະຊາຊົນມີສິດທິມະນຸດໄດ້.